Queen II

Queen II on brittiläisen Queen-yhtyeen toinen albumi. Se äänitettiin elokuussa 1973 ja julkaistiin vuoden 1974 keväällä. Roger Taylorin kirjoittamaa ”Loser in the Endiä” lukuun ottamatta kaikki albumin kappaleet ovat Freddie Mercuryn ja Brian Mayn käsialaa. Queen II on yhtyeen mittakaavassa tunnelmaltaan poikkeuksellisen synkkä albumi.Dimery 2010, s.321. Albumia on monesti luonnehdittu unohdetuksi klassikoksi; se ei sisällä yhtyeen tunnetuimpia kappaleita eikä saanut kummoista vastaanottoa julkaisunsa jälkeen. Queen II on silti monien fanien, muusikoiden ja kriitikoiden mielestä yhtyeen parhaita albumeja. Yhtye sai Queen II:n äänitykseen mukaan tuottaja Roy Thomas Bakerin sanoin ”kaikki mahdolliset musiikilliset ja tuotannolliset tekniikat”. Esikoisalbumi Queen oli jouduttu tekemään kiireessä pääasiassa keskellä yötä.Dimery 2010, s.321. Albumilla esiintyvä Mercuryn säveltämä kappale ”The Fairy Feller's Master-Stroke” pohjautuu Richard Daddin samannimiseen maalaukseen. Maalaus on näytteillä Lontoon Tate-galleriassa.'The Fairy Feller's Master-Stroke' sivustolla Andy's Queen Page Richard Daddin The Fairy Feller's Master-Stroke Tate-galleriassa ”Rhye”, johon kappale ”Seven Seas of Rhye” viittaa, oli Freddie Mercuryn ja hänen sisarensa lapsena luoma mielikuvitusmaailma. Kappale kertoo tästä mielikuvitusmaailmasta. Yksi Rhyen maista oli nimeltään ”Bohemia”, johon puolestaan ”Bohemian Rhapsody” viittaa. Singlenä julkaistu Mercuryn ”Seven Seas of Rhye” nousi brittilistan kymmenennelle sijalle. B-puolen kappale ”See What a Fool I've Been” ei esiinny alkuperäisellä levyllä, mutta se lisättiin Hollywood Recordsin vuonna 1991 julkaisemaan CD-versioon. Alkuperäisen vinyylilevyn puolet on nimetty ”valkoiseksi” ja ”mustaksi” puoleksi, eikä A- ja B-puoliksi kuten perinteisesti on ollut tapana. == Julkaisut == Albumi julkaistiin alun perin vinyylilevynä ja C-kasettina Britanniassa 8. maaliskuuta 1974. Se oli parhaimmillaan viidenneksi myydyin äänite 29 listaviikon aikana. Yhdysvalloissa albumi julkaistiin 9. huhtikuuta 1974, jossa se 13 listaviikon aikana nousi parhaimmillaan 49. sijalle. Albumi saavutti kultalevyn myyntirajan sekä BritanniassaThe BPI (Britannian ääniteteollisuuden kauppayhdistys) että Yhdysvalloissa. CD-levynä albumi julkaistiin ensimmäisen kerran vuonna 1986. Hollywood Records julkaisi CD-levyn uudelleen vuonna 1991 kolmen bonuskappaleen kera. Vuoden 1986 CD-versio julkaistiin uudelleen Euroopassa ja Japanissa vuosina 1993–1994. Remasteroituna CD-levy julkaistiin Japanissa vuosina 2001 ja 2004. Euroopassa remasteroitu CD-levy japanilaisin kansin julkaistiin 12. heinäkuuta 2004. == Kappaleet == Valkoinen puoli # # # # # Musta puoli # * # # # # # ===Vuoden 1991 CD-version bonuskappaleet=== 12. 13. 14. == Singlet == * ”Seven Seas of Rhye” (Mercury) / ”See What a Fool I've Been'” (May) – 1974 *: Japanissa julkaistun singlen B-puolena on kappale ”The Loser in the End”. "Seven Seas of Rhye" sivustolla Queen Picture Hall == Kokoonpano == * Freddie Mercury – laulu, taustalaulu, piano, cembalo, urut * Brian May – kitara, taustalaulu, kellot kappaleessa ”March of the Black Queen”, laulu kappaleessa Some Day One Day, piano kappaleessa ”Father to Son” * Roger Meddows-Taylor – rummut, gongi, marimba, taustalaulu, laulu kappaleessa ”The Loser in the End” * John Deacon – akustinen kitara, bassokitara Lisäksi * Roy Thomas Baker – kastanjetit kappaleessa ”The Fairy Feller's Master-Stroke” * Robin Cable – pianoefektit Mercuryn kanssa kappaleessa ”Nevermore” == Lähteet == * ===Viitteet=== == Aiheesta muualla == *Rolling Stone -lehden arvostelu Ken Barnes 20. kesäkuuta 1974 * Winnipeg Free Press -lehden arvostelu sivustolla Queen Archives * allmusic -internetsivuston arvostelu Greg Prato Luokka:Queenin albumit Luokka:Vuoden 1974 albumit Luokka:Roy Thomas Bakerin tuottamat albumit Luokka:Hollywood Recordsin albumit